als_Latn dik_Latn sna_Latn
Institucioni i Avokatit të Popullit vlerësohet me titullin “Nderi i Kombit” me motivacionin : “në shenjë vlerësimi dhe mirënjohje për kontributin e qenësishëm 15 vjecar, në ruajtjen dhe mbrojtjen e lirive thelbësore të njeriut”. Dekorata është akorduar nga Presidenti I Republikës Bujar Nishani gjatë ceremonisë me rastin e 15 vjetorit të themelimit të Avokatit të Popullit, zhvilluar në ambjentet e Pallatit të Brigadave. Në këtë ceremoni morën pjesë personalitete të larta të institucioneve shtetërore , shoqërisë civile, politikës, medias , ambasadorët më të rëndësishëm të akredituar në Tiranë, perfaqësues të lartë të organizatave ndërkombëtare , përfaqësues të komuniteteve fetare etj,
Në fjalën e tij përshëndetëse kryetari I Kuvendit Ilir Meta e cilësoi parashikimin e institucionit të Avokatit të Popullit në Kushtetutë si një ndër arritjet kryesore të demokracisë në vend. “Ne e mbështesim plotësisht aktivitetin dhe fuqizimin e mëtejshëm të këtij insitucioni I cili ndikon mjaft pozitivisht me rekomandimet e tij në procesin e zbatimit të të drejtave dhe lirive themelore te njeriut në Shqipëri, në përmirësimin e legjislacionit tonë sipas standarteve ndërkombëtare dhe në promovimin e parimeve të mbrojtjes së të drejtave të njeriut, të llogaridhënies dhe efikasitetit të administratës dhe institucioneve të tjera ku Avokati I Popullit shtrin monitorimin e tij “ – theksoi ne fjalën e tij kryetari I Kuvendit Ilir Meta.
Nga ana e tij edhe Avokati I Popullit Igli totozani falenderoi kryetarin e Kuvendit për bashkëpunimin institucional . “Si Avokati I Popullit, si një Ombudsman Parlamentar , në fokusin e punës tonë dhe të mandatit tonë , ne kemi natyrisht mbarëvajtjen dhe përmirësimin e vazhdueshëm të qeverisjes së mirë në Shqipëri dhe e kemi treguar dhe vazhdojmë ta tregojmë se është në vullnetin tonë që bashkëpunimi me administratën publike , me qeverinë të jetë sa më I frytshëm në dobi të qytetarëve shqiptarë” theksoi Avokati I Popullit Igli Totozani.
Gjithashtu ceremoninë e përshëndetën dhe shumë personalitete të tjera duke nisur nga Avokati I parë I Popullit Ermir Dobjani, zv/ Kryeministri I vendit Niko Peleshi, presidenti I nderit i Shoqatës së Ombudsmanëve të Mesdheut Abdelaziz Benzakour, Ambasadori Amerikan në Tiranë Donald Lu, zv/kryetari I Delegacionit të Bashkimit Europian në Tiranë Clive Rumbold, Kryetari I Prezencës së OSBE në Tiranë Florian Raunig, Kreu i Zyrës së Këshillit të Evropës në Shqipëri Marco Leidekker, Koordinatorja e Përhershme e Kombeve të Bashkuara në Shqipëri znj. Zineb Toumi-Benjelloun , Ambasadori i Mbretërisë së Danimarkës Mads Sandau-Jensen dhe znj.Meleqe Rrenja, Përfaqësuese e Shoqërisë Civile. Të gjithë folësit vlerësuan rolin dhe kontributin e institucionit të Avokatit të Popullit në mbrojtjen,respektimin dhe promovimin e të drejtave të njeriut në Shqipëri gjatë këtyre viteve .
als_Latn als_Latn als_Latn als_Latn